游洞霄宮
作者：祕仲威
朝代：宋

paragraphs: 洞霄之名天下聞，洞霄之職宰輔分。
聞名姓往未識面，寄祿於此徒紛紛。
身到仙關不如我，九虎迎門開□鎖。
六洞高人接笑談，三泉隠客通香火。
風來萬壑嘶松杉，水繞百折鳴嵌巖。
門前俗客自斂迹，不待立柱名隔凡。
群仙挽衣留我住，因一相逢忽相語。
雙徑秋風已掃塵，奚爲後我同歸去。